kardosdrur/scandi-wiki huggingface dataset:
Selandia Radio

Selandia Radio A/S var en dansk kæde af radio/tv-butikker.

Kæden bestod af af 15 butikker i Hovedstadsområdet, og omsatte i 1995/1996 for 207 mio. kr. Selandia beskæftigede 160 ansatte. I 1997 blev kæden overtaget af Fredgaard, hvorefter butikkerne blev omdannet til Fredgaard-butikker.

Kilde 
 Konkurrencestyrelsens fusionsredegørelse 1997

Elektronikkæder i Danmark
Ophørt i 1997
Jens Maigaard

Jens Maigaard (født 10. december 1938 på Frederiksberg, død 5. august 2018) var en dansk politiker, der i 1970'erne var medlem af Folketinget for SF og senere var medlem af Europa-Parlamentet. Han var også en periode medlem af kommunalbestyrelsen i Albertslund Kommune. I 1980'erne skiftede han parti til Socialdemokratiet.

Han blev 15. juni 1981 idømt seks måneders betinget fængsel for underslæb over for venstrefløjens valgfond, da han som ansvarlig for håndtering af de modtagne midler ikke afregnede disse hurtigt nok over for partiet SF.

Jens Maigaard var i sit civile liv gymnasielærer i samfundsfag.

Kilder og eksterne henvisninger 

Folketingsmedlemmer i 1970'erne
Tidligere folketingsmedlemmer fra SF
Medlemmer af Europa-Parlamentet fra Danmark 1973-1979
Kommunalbestyrelsesmedlemmer fra SF
Gymnasielærere fra Danmark
Attenhofen

Attenhofen er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Mainburg.

Geografi 
Attenhofen ligger i Region Landshut.
 
I kommunen ligger ud over Attenhofen, landsbyerne Oberwangenbach, Pötzmes og Walkertshofen.

Eksgterne henvisninger 

Landkreis Kelheim
Hallertau
Bad Abbach

Bad Abbach er en købstad (markt) i Landkreis Kelheim i Regierungsbezirk Niederbayern i den tyske delstat Bayern. Bad Abbach ligger i Donaudalen ved Regensburg.

Geografi

Inddeling 
I kommunen ligger ud over Bad Abbach, landsbyerne:
 Dünzling
 Poikam
 Peising
 Oberndorf
 Lengfeld
 Saalhaupt

Personer fra Bad Abbach 

 Kejser Henrik 2. den Hellige (973–1024) blev født i Bad Abbach .
 Gisela von Bayern (omkring 985–1060), søster til Henrik 2. , og senere dronning af Ungarn blev formentlig også født her, men det er ikke dokumenteret.

Literatur 
 Hans Wagner: Weinberg und Steinbruch des Herrn. Geschichte der Pfarrgemeinde Kapfelberg und Poikam, Kelheim 1985
 Alois Joseph Weichslgartner: Bad Abbach, in: Unbekanntes Bayern. Städte am Fluß, Süddeutscher Verlag, München, 1964, Nachdruck 1976,

Eksterne henvisninger 

 Oberndorf
 Partnerschaft mit Charbonnières – Partnerschaftskomitee

Landkreis Kelheim
Biburg (Niederbayern)

Biburg er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Siegenburg.

Geografi 
Biburg ligger i Planungsregion Regensburg.
 
I kommunen er der ud over Biburg, landsbyerne Altdürnbuch, Dürnhart, Perka, Rappersdorf og Etzenbach.

Eksterne henvisninger 

Landkreis Kelheim
Hallertau
Elsendorf

Elsendorf er en kommune i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Mainburg.

Geografi 
Elsendorf ligger i Planungsregion Landshut i Hallertau i dalen til floden Abens.
 
I kommunen ligger ud over Elsendorf disse landsbyer og bebyggelser: Appersdorf, Horneck, Mitterstetten, Ratzenhofen, Allakofen, Margarethenthann, Haunsbach, Wolfshausen og Horneck.

Eksterne henvisninger 

Landkreis Kelheim
Hallertau
Essing (by)

Essing er en købstad (markt) i Landkreis Kelheim i Regierungsbezirk Niederbayern i den tyske delstat Bayern. Den er en del af Verwaltungsgemeinschaft Ihrlerstein.

Geografi 
Essing ligger i Planungsregion Regensburg.
 
I kommunen ligger landsbyerne Altessing, Neuessing og Randeck

Seværdigheder 
 Ved Essing fører den længste træbro i Europa (193 meter spændvidde) over Altmühl og Main-Donau-Kanalen.
 Burg Randeck
 Klausenhöhle

Eksterne henvisninger 

 Geschichte der Burg Randeck
Kvase

En kvase er et ikke-fiskende skib med en dam til transport af levende fisk. Man transporterede ål, torsk, fladfisk og hummere på den måde. Sild kunne ikke fragtes levende og blev derfor saltet på stedet.

Dammen er en tæt kasse over en del af bunden, hvor der er boret huller ud gennem bunden, så havvandet kan trænge ind og fiskene derved holdes levende.

I Ordbog over det danske Sprog defineres kvase som et "(sejl)fartøj med dam til opbevaring af levende fisk; især om saadant fartøj, der transporterer fisken fra fiskepladserne til afsætningsstedet." På ældre dansk mødes formen qvase, på tysk Quatze, mens den engelske betegnelse er well smack. Om kvaserne brugtes betegnelser som fiskekvase, handelskvase, transportkvase og opkøberkvase. Det var som regel lidt større fartøjer på 15-70 BRT. De sejlførende lå typisk på mellem 15 og 30 tons. Dampkvaser og motorkvaser var ofte noget større.

Størrelses- og funktionsmæssigt giver det mening at skelne mellem større damfartøjer til transport, ofte over længere afstande, og mindre damfartøjer til fiskeri i kystnære områder (drivkvaser, smakkejoller, damjoller). 

Fra 1700-tallet omtales kvaser i fart mellem f.eks. Bornholm og København. I 2. halvdel af 1800-tallet var der en livlig trafik af tyske opkøberkvaser mellem havne i Pommern og på Rügen og syddanske havne som Vordingborg og Kalvehave. Firmaet Gebrüder Jacob i Stettin havde på dette tidspunkt en flåde på tæt ved 100 kvaser i Østersøen, heriblandt en dampkvase. Også mellem Danmark og Norge var der kvasefart.

Eksempler på danske kvaser er ålekvasen Anna, der blev bygget i 1904 til fiskeeksportøren i Kolding, og som ligger nyrenoveret i træskibshavnen i Aarhus samt Minerva fra 1908, som blev bygget til den fra Tyskland indvandrede Martens-familie og i 2015 stadig ligger nyrenoveret på sin vante plads i Karrebæksminde.

Noter 

Skibstyper
Bottenhavet

Bottenhavet (finsk: Selkämeri) er den sydligste og bredeste del af Den Botniske Bugt. Kvarken danner grænse i nord mod den egentlige Den Botniske Bugt.

Bottenhavet har en udstrækning på 350 km i nord-syd-retningen, er 230 km på det bredeste og har et areal på 66 000 km². Største dybde er 293 m, middeldybde 68 m.

Østersøen
Århushistorie

En Aarhushistorie er en type vittighed, der handler om de angiveligt dumme aarhusianere. De var udbredte i 1970'erne og 1980'erne.

Baggrunden for historierne var, at der blev gennemført nedskæringer i TV-Byen i København, samtidig med at der blev oprettet en Provinsafdeling i Aarhus. Stemningen blandt de københavnske medarbejdere i DR førte til drillerier af de nye aarhusianske kollegaer. Derved fødtes aarhushistorierne, der blev en sand landeplage. En del af dem blev udgivet i små hæfter. Historierne ebbede ud i løbet af 1980’erne.

Form 
De små historier er en fordanskning af tyske vitser, der gjorde grin med østfriserne i Niedersachsen. Aarhushistorien adskiller sig dog på formen, ud over at den tillægges at foregå i Aarhus. Den kan siges at være molbohistoriens afløser; men hvor molbohistorien er karakteriseret ved at være en lille fortælling af længde som en kort novelle, så er århushistorien karakteriseret ved i almindelighed at være ganske kort og ofte at blive fremført som et kort spørgsmål med efterfølgende kort forklaring. Hovedindholdet er imidlertid at ville formidle, at aarhusianere er uintelligente, ligesom tidligere tiders molboer siges at have været det.
Eksempel: "Hvorfor hælder århusianerne vand på deres computer? – De vil surfe på nettet."
I stedet for at stille et spørgsmål, der alligevel kun kan besvares af dem, der kender historien på forhånd, kan man også gå direkte til udsagnet, der i lighed med molbohistoriens pointe udstiller en bestemt befolkningsgruppe som mindre begavede.
Eksempel: "Kender du den om århusianeren, der sad og kiggede i telefonbogen, og som sagde: »Jensen, Jensen, Jensen, Jensen... Det var dog fantastisk, så mange telefoner den mand har!«"
Når en århushistorie fremføres som spørgsmål, er den meget beslægtet med gåder, for i almindelighed kan man ikke besvare spørgsmålet uden at kende svaret på forhånd.

Schildbürgere og Østfriserne 
I Tyskland har man en sammenlignelig genre, nemlig med de gamle historier om die Schildbürger, der direkte svarer til vore molbohistorier. Historierne ligner hinanden til forveksling, og med de nyere historier om de dumme østfrisere fra Østfrisland, og disse sidste, die Ostfriesenwitze, svarer i stort tal til århushistorierne, så der kan være mistanke om, at de ikke er opstået selvstændigt, men er blevet oversat, dog med undtagelse af de historier, der er meget egnsspecifikke.
Eksempel: "Hvorfor har østfriserne firkantede æg? Det er for at de ikke skal trille ned ad diget!"

Modsat findes der så århushistorier, der også forudsætter en vis, om ikke lokal så i hvert fald national indforståethed:
Ældre eksempel: "Ved du hvem, der er århusianernes tv-favorit? Det er Jørgen Clevin, for han klipper alting ud i pap."
Den forudsætter, at modtageren har set nu afdøde Jørgen Clevins tv-udsendelser, hvor han klippede og klistrede med pap og papir, og at modtageren kender talemåden "at skære det ud i pap".

Litteratur 
Chr. Erichsens Forlag har udsendt flere samlinger af århushistorier af H.A. Yearhouse:
 De første 59 Aarhus-historier, 1973
 60 nye Aarhus-historier, 1974
 De bedste Århushistorier, 1979
 Splinternye Århus-historier, 1980

Vittigheder
Folkeminde
Aterno

Aterno (tidligere Aternus, efter det græske Aternos, Ατερνος) er den største flod i regionen Abruzzo i det centrale Italien. Floden kaldes Aterno på det meste af strækningen, men nær byen Popoli løber den sammen med Pescara-floden og kaldes herefter enten Aterno-Pescara eller blot Pescara.

Den har det største afvandingsareal blandt de floder, der løber ud i Adriaterhavet syd for floden Reno. Aterno har sit udspring i Appenninerbjergene ved Monti della Laga i grænseområdet mellem Abruzzo, Marche og Lazio. Den passerer flere af de største byer i Abruzzo, først Montereale, derpå L'Aquila, så Raiano, hvorefter den flyder sammen med Sagittariofloden. Lidt længere mod nordøst, ved byen Popoli, støder Pescarafloden til, og den samlede flod hedder herefter som nævnt Atero-Pescara eller blot Pescara. Floden fortsætter forbi Chieti og munder ud i Adriaterhavet ved regionens største by Pescara. Floden længde ses både angivet som 152 og 145 km. Forskellen på syv kilometer handler om, hvor meget man regner med af udmundingen i Pescaras havn ved landtangen, der går ud i Adriaterhavet.

Eksterne henvisninger 

Floder i Italien
Lene Rantala

Lene Rantala (født 10. august 1968 i Gladsaxe) er en dansk tidligere håndboldspiller, der senest spillede for den norske klub Larvik HK, hvor hun stoppede sin aktive karriere i 2014. Hun har tidligere spillet i FIF, KBH, Brabrand I.F., Toten HK og IK Junkeren.

Lene Rantala har tidligere spillet 226 landskampe på det danske landshold. Hun er en af de mest vindende håndboldspillere i verden, med tre EM-guld, et VM-guld, to OL-guld, et EM-sølv, et VM-sølv, og én VM-bronze. Hun debuterede på A-landsholdet den 14. februar 1991. Hun stoppede på landsholdet i 2002, men gjorde comeback for at hjælpe Danmark med at kvalificere sig til VM 2007 i Frankrig, hvilket ikke lykkedes.

I forbindelse med lønkonflikten mellem Håndbold Spiller Foreningen og Dansk Håndbold Forbund (nu Dansk Håndbold) i foråret 2011 blev hun igen en del af landsholdet. 2. juni 2011 blev hun igen udtaget til landsholdets VM-kvalifikationskampe.

Lene Rantala har vundet Cup Winners' Cup med Larvik HK i 2005 og 2008 samt 11 norske seriemesterskaber og den norske pokaltitel 10 gange.

Kilder

Eksterne henvisninger 
 

 

Håndboldspillere fra Danmark
Personer fra Gladsaxe
Håndboldspillere fra FIF
Håndboldspillere fra Larvik HK
Medaljevindere fra Danmark ved sommer-OL 1996
Medaljevindere fra Danmark ved sommer-OL 2000
Håndboldspillere ved sommer-OL 1996
Håndboldspillere ved sommer-OL 2000
Olympiske mestre fra Danmark
Alle børnene

»Alle børnene« er den faste indledning på populære vittigheder sædvanligvis med sort humor, der blev populære i slutningen af 1980'erne.

DR's børneradioprogram 2 x Kaj var med til vittighedernes popularitet. Vittighederne består af korte, rimede udsagn, der er blevet brugt som (måske) morsomme udsagn til at drille kammerater med. De har især haft deres liv i landets skolegårde.

Det faste grundskema for Alle børnene-historierne er: Alle børnene (gjorde noget) undtagen (navn), han/hun (chokerende udsagn)! — Det allersidste ord i udsagnet skal rime på personnavnet.

Eksempler

På dansk 
 Alle børnene kiggede ind i vaskemaskinen undtagen Knud; han kiggede ud.
 Alle børnene læste Anders And, undtagen Bo. Han læste sin mors nekrolog.
 Alle børnene blev kørt til skole, undtagen Oda; hendes far havde en Skoda.
 Alle børnene så ned i blenderen, undtagen Bob; han så op.
 Alle børnene legede på taget, undtagen Gert, han trådte forkert.
 Alle børnene kom sikkert over vejen, undtagen Peter, han manglede en meter.
 Alle børnene kom godt ud af skindfabrikken, undtagen Finn, Bo og Asger; de blev til skind, sko og tasker.
 Alle børnene kastede håndgranater undtagen Bitten, hun smed kun splitten.

En variant, der ikke begynder med Alle børnene men ligner, er:
 Alle drengene kiggede efter piger, undtagen Hans, for han var svans.

En anden variant bryder skemaet med "og hans far":
 Alle børnene kom hjem fra ferie, undtagen Knud og hans far, de var med Scandinavian Star.

Der er også lavet vitser, der bryder radikalt med grundskemaet. Det kan have en komisk effekt:

 Alle børnene skrev digte i klassen, undtagen Bent, han kunne ikke rime.

Alle børnene-historierne har været mindst lige så udbredte som århushistorierne. Men hvor aarhushistorierne var rettet mod de andre i Aarhus, var Alle børnene-historierne ofte rettet mod børn i nærmiljøet, som blev mobbet med de korte prægnante udsagn, som et udsagn med rim og slagfærdigt udtryk kan give.

I 2013 udgav forlaget Carlsen en ny udgave af bogen Alle børnene med en advarsel på forsiden om, at bogen indeholder barsk humor. Kort efter udgivelsen valgte flere skoleledere i Kolding at fjerne bogen fra skolebibliotekerne på grund af den grovkornede humor med seksuelt indhold. Forlaget valgte efterfølgende at fjerne tre-fire vitser med pædofile undertoner. Der findes dog flere bøger og hjemmesider med lister over de mange Alle børnene-jokes.

Alle børnene på andre sprog 
På tysk findes disse såkaldte vittigheder som Alle-Kinder-Witze, f.eks.:
 Alle Kinder haben Geld – außer Ingo; er spielt Bingo (alle børnene har penge, undtagen Ingo; han spiller bingo).
 Alle Kinder jagen den weißen Hai, nur nicht Schröder, der ist Köder (alle børnenen jager den hvide haj, undtagen Schrøder, for han er madding).
Et svensk eksempel:
 Alla barnen har en kniv, utom Ivar – det är honom de skivar (alle børnene har en kniv, undtagen Ivar - det er ham, de skærer i skiver).
Et norsk eksempel:
 Alle barna lekte hest unntatt Ole, han lekte fole (alle børnene legede hest, undtagen Ole, han legede føl).

Litteratur 
 Kjærsgaard, Sten Wijkman Alle børnene (2012) Gyldendal

Referencer 

Vittigheder
Folkeminde
Litteratur
Hate Eternal

Hate Eternal er et dødsmetal-band fra Tampa i Florida, der blev dannet i 1997. Bandet består af Erik Rutan (ex-Morbid Angel, ex-Ripping Corpse) , Alex Webster (Cannibal Corpse, Blotted Science), Shaune Kelley (ex-Ripping Corpse) samt Jade Simonetto.
Hate Eternal har udgivet 4 studiealbums.

Medlemmer

Nuværende medlemmer 
 Erik Rutan – Guitar + Vokal (1997-)
 Shaune Kelley – Guitar (2008-)
 Alex Webster – Bas (2007)
 Jade Simonetto – Trommer (2007-)

Tidligere medlemmer 
 Tim Yeung – Trommer (1997-2002)
 Derek Roddy – Trommer (2002-2006)
 Jared Anderson – Bas (1997-2006)
 Reno Kiilerich – Live trommer (2006)
 Kevin Talley – Live trommer (2006)
 Randy Piro – Bas (2003-2007)

Diskografi

Studiealbum 
 Conquering the Throne (1999)
 King of All Kings (2002)
 I, Monarch (2005)
 Fury & Flames (2008)
 Phoenix Amongst The Ashes (2011)
 Infernus (2015)
 Upon Desolate Sands (2018)

DVD'er 
 The Perilious Fight (2006)

Henvisninger 
 Officiel hjemmeside 
 Officiel Myspace

Metalgrupper fra USA
Musikgrupper fra 1997
EHF Cup Winners' Cup

Cup Winners' Cup var en årlig håndboldturnering for europæiske klubhold, der har vundet deres hjemlige pokalmesterskab. Sæsonen 2011/12 blev den sidste turnering for mændenes vedkommende, da den efterfølgende blev slået sammen med EHF Cup'en til EHF European Cup. Sæsonen 2015/16 blev den sidste turnering for kvinder.

Cup Winners' Cup havde normalt deltagelse af de nationale pokalmestre i håndbold, subsidiært de tabende pokalfinalister, hvis pokalmesteren også kvalificeret sig til EHF Champions League samme sæson, subsidiært en af de tabende pokalsemifinalister. Men det var helt op til de nationale forbund at udpege sin deltager. Derudover var den forsvarende mester af turneringen direkte kvalificeret sammen med visse hold, der blev slået ud af EHF Champions League på et bestemt stadie.

Turneringen startet normalt i oktober, hvor de første kampe spilledes, og alle opgør i turneringerne afvikledes over to kampe (ude og hjemme). Finalerne afvikledes i maj måned det efterfølgende år.

Hold 
De nationale håndboldforbund under EHF råder hver over én plads i Cup Winners' Cup. Det er helt op til de nationale forbund at udpege den deltagende klub, men Cup Winners' Cup har normalt deltagelse af de nationale pokalmestre i håndbold, subsidiært de tabende pokalfinalister, hvis pokalmesteren også kvalificerer sig til EHF Champions League samme sæson. Hvis begge pokalfinalister kvalificerer sig til EHF Champions League, vælger nogle nationale forbund at tilmelde en af de tabende semifinalister. Derudover er den forsvarende mester af turneringen direkte kvalificeret.

I perioden 2003-04 til 2008-09 havde mændenes Cup Winners' Cup endvidere deltagelse af de otte hold, som endte på tredjepladserne i Champions League-gruppespillet. Disse hold trådte ind i Cup Winners' Cup i ottendedelsfinalerne. På tilsvarende vis har kvindernes turnering siden sæsonen 2003-04 ligeledes haft deltagelse af de fire hold, som endte på tredjepladserne i deres Champions League-grupper. I sæsonerne fra sæsonen 2003-04 til sæsonen 2006-07 trådte disse ekstra klubber ind i Cup Winners' Cup i kvartfinalerne, mens de siden sæsonen 2007-08 er trådt ind i denne turnering i ottendedelsfinalerne. Det var på denne måde, Ikast-Bording Elite Håndbold og FCK Håndbold kom ind i turneringen, da de vandt den i sæsonerne 2003-04 og 2008-09.

Resultater

Mænd

Kvinder

Kilder / eksterne henvisninger 
 EHF European Cup  

Mænd
 EHF European Cup – Cup Winners' Cup – Men – Past seasons  
 World Handball Archive – Men Handball European Cup Winners Cup Archive  

Kvinder
 EHF European Cup – Cup Winners' Cup – Women – Past seasons  
 World Handball Archive – Women Handball European Cup Winners Cup Archive

Noter 

 
Etableret i 1975
Jungfernbrücke

Jungfernbrücke er en bro i bydelen Mitte i Berlin, og den ældste bevarede bro i byen. Broen går over kanalen Schleusengraben, en sidekanal til Spree, og forbinder gaderne Friedrichsgracht og Oberwasserstraße.

Broen blev sandsynligvis bygget i 1701, og navnet Jungfernbrücke er kendt fra 1748. I 1798 blev broen erstattet af en bro i træ og jern.

Litteratur 
 Eberhard Heinze: Berlin und seine Brücken, Transpress Berlin 1987
 Helmut Caspar: "Jungfernbrücke wieder wie neu", i: Berlinische Monatsschrift 2/2000

Eksterne henvisninger 

Bygninger, konstruktioner og anlæg i Berlin
Italiensk Somaliland

Italiensk Somaliland (,  Al-Sumal Al-Italiy, ) var en italiensk koloni på Afrikas Horn, som eksisterede fra slutningen af 1880'erne til 1960, da det blev en del af det vi i dag kender som Somalia. Landet var var i en kort periode under 2. verdenskrig under engelsk styre.

Italien overtog kontrollen med forskellige dele af Somalia i 1880'erne og der kom italienske bosættelser i området. I 1936 blev området indlemmet i Italiensk Østafrika efter den anden italiensk-abyssinske krig.

I 1941 blev området besat af britiske styrker, og briterne administrede området frem til november 1949, da det blev et FN-område under italiensk administration.

Den 1. juli 1960 fik Italiensk Somaliland uafhængighed og blev umiddelbart derefter slået sammen med naboområdet Britisk Somaliland (som var blevet selvstændigt den 26. juni) for at danne Somalia.

Forhenværende afrikanske lande
Forhenværende italienske kolonier
Forhenværende statssamfund i mellemkrigstiden
Etableret i 1880
Ophørt i 1941
Somalias historie
Somaliland
Friedrich Naumann

Friedrich Naumann (født 25. marts 1860 i Störmthal i Sachsen, død 24. august 1919 i Travemünde) var en tysk protestantisk teolog og liberal politiker.

Naumann gik på Fürstenschule i Meissen og studerede teologi i Leipzig og Erlangen. I 1896 grundlagde han det nationalliberale parti Nationalsozialer Verein. Han udgav også tidsskriftet Die Hilfe, som senere blev udgivet af Theodor Heuss, og som gik ind for en social liberalisme.

Friedrich Naumann var medlem af Rigsdagen fra 1907 til 1918 for forskellige liberale partier.

Før og under første verdenskrig var Naumann en glødende støttespiller for den ungtyrkiske revolution. Under første verdenskrig planlagde den unge Theodor Heuss et tysk-tyrkisk venskabshus i Konstantinopel, som Naumann højtidelig åbnede i september 1917.

Efter første verdenskrig blev Naumann den første leder for Deutsche Demokratische Partei og blev indvalgt i Weimar-nationalforsamlingen. Han sad i komitéen som forberedte en forfatning for Tyskland.

Den FDP-nære Friedrich-Naumann-Stiftung er opkaldt efter ham.

Skrifter 
 Werke Köln & Opladen: Westdeutscher, 1964
 Mitteleuropa Berlin: Reimer, 1915
 Gesammelte Schriften Berlin: Reimer, 1913
 Im Reiche der Arbeit Berlin: Reimer, 1913
 Neudeutsche Wirtschaftspolitik Berlin-Schöneberg: Fortschritt, 1911
 Freiheitskämpfe Berlin: Berlin-Schöneberg: Fortschritt, 1911
 Geist und Glaube Berlin-Schöneberg: Fortschritt, 1911
 Die politischen Parteien Berlin-Schöneberg: Buchverl. der "Hilfe", 1910
 Friedrich Naumann und Theodor Barth Die Erneuerung des Liberalismus Berlin-Schöneberg: Hilfe, 1906
 Demokratie und Kaisertum: Ein Handbuch für innere Politik. Berlin-Schöneberg: Hilfe, 1900
 "Asia". Athen, Konstantiopel, Baalbek, Damaskus, Nazaret, Jerusalem, Kairo, Neapel Berlin-Schöneberg: Hilfe, 1899.

Referencer

Eksterne henvisninger 

 Litteratur af og om Friedrich Naumann i det tyske nationalbiblioteks katalog

Politikere fra Det Tyske Kejserrige
Politikere fra Weimarrepublikken
Tyskere i 1800-tallet
Tyskere i 1900-tallet
Faglitterære forfattere fra Tyskland
Panorama

Panorama har flere betydninger:

 Panorama – Billede der giver et bredt udsyn over et område og fototeknik, som gør det muligt at tage flere billeder og lægge dem sammen side ved side så det til sidst er et billede.
 Panorama (København) - et nedlagt udstillingsbygning i København
 Panorama (biograf) – en biograf i Middelfart.
 Panorama (Slagelse) - en biograf i Slagelse.

Se også
 Panoramahoved – et fotografisk værktøj, til montering på et fotostativ, til at fremstille et panoramabillede.
 Panoramaudsigt – en vid udsigt over et område.
Felttoget i Østafrika

Felttoget i Østafrika er betegnelsen på en række kampe i Østafrika under henholdsvis 1. verdenskrig og 2. verdenskrig. 

Under 1. verdenskrig drejede kampene sig om de tyske kolonier i Østafrika – Se Felttoget i Østafrika (1. verdenskrig), mens de under 2. verdenskrig var centreret omkring de italienske – Se Felttoget i Østafrika (2. verdenskrig).

1. verdenskrig
2. verdenskrig
Slag under 1. verdenskrig
Slag under 2. verdenskrig
David Ellefson

David Warren Ellefson (født 12. november 1964 i Jackson, Minnesota) er en bassist, som er bedst kendt som en af stifterne af det kendte thrash metal-band Megadeth, som han spillede i fra 1983 til dets første opløsning i 2002.  Han spiller i øjebliket i Avian, Temple of Brutality, F5 og Killing Machine. Den 8. februar 2010 annoncerede Megadeht.com, at David Ellefson igen bliver en del af Megadeth's lineup.

Eksterne henvisninger 
 David Ellefsons officielle hjemmeside 
 
 

Megadeth
Bassister fra USA